ველკა-ბიტეში

ველკა-ბიტეში (ჩეხ. Velká Bíteš) — ქალაქი ჩეხეთის რესპუბლიკის ვისოჩინის მხარეში, ქალაქი ჟდიარ-ნად-საზავოუს რაიონში მდებარეობს. მისი ისტორიული ცენტრი კარგად არის შემონახული და ჩეხეთის კულტურული ძეგლის სტატუსი აქვს. ადმინისტრაციული დაყოფა ველკა-ბიტეში 11 მუნიციპალური ერთეულისგან შედგება: გეოგრაფია ველკა-ბიტეში ჟდიარ-ნად-საზავოუდან სამხრეთ-აღმოსავლეთით, დაახლოებით 35 კილომეტრში მდებარეობს, ხოლო ბრნოდან დასავლეთით 27 კილომეტრშია. მუნიციპალიტეტის ტერიტორია კრჟიჟანოვის მთიანეთშია გაშლილი. მის ტერიტორიაზე ყველაზე მაღალი წერტილის სიმაღლე 530 მეტრია ზღვის დონიდან. ველკა-ბიტეშში მიედინება მდინარე ბიტიშკა. ეკონომიკა ქალაქში დაფუძნებული უმსხვილესი დამსაქმებლები არიან საავტომობილო ინდუსტრიისთვის პლასტმასის პროდუქტების მწარმოებელი ITW Pronovia და საჰაერო კოსმოსური ტექნოლოგიების მწარმოებელი První Brněnská Strojírna. ისტორია ველკა-ბიტეში ისტორიულ წყაროებში პირველად 1240 წელს არის მოხსენიებული, ამ წყაროს მიხედვით ქალაქის დღევანდელ ტერიტორიაზე ტაძარი იდგა. შუა საუკუნეებში ის სავაჭრო ქალაქი იყო და 1408 წელს ქალაქის სტატუსი მიანიჭეს. ველკა-ბიტეშის ყველაზე დიდი განვითარება ჰუსიტური ომების შემდეგ მოხდა, თუმცა ქალაქი ოცდაათწლიანი ომის დროს მნიშვნელოვნად დაზიანდა და მომდევნო საუკუნეებში ნელ-ნელა აღადგინეს. ველკა-ბიტეშში მრეწველობის აღმავლობა 1950 წელს დაიწყო, როდესაც აქ დიდი საინჟინრო კომპანია První brněnské strojírny დაარსდა. ამის წყალობით მოსახლეობა მნიშვნელოვნად გაიზარდა. ღირსშესანიშნაობები ველკა-ბიტეში უნიკალური გალავანშემორტყმული წმინდა იოანე ნათლისმცემლის ეკლესიითაა ცნობილი. მის ადგილზე მდგარი თავდაპირველი ხის ნაგებობა XIII საუკუნეში ქვის რომანული ეკლესიით ჩაანაცვლეს. XV საუკუნეში ეკლესიას გალავანი შემოარტყეს და შესასვლელი კარიბჭის კოშკი ააგეს. ცნობილი ადამიანები მარტინ როჰაჩი (?–1571), სერიული მკვლელი ვოიტეხ რჟეპა (დაბ. 2000), ველომრბოლელი დაძმობილებული ქალაქები ჰანუშოვცე-ნად-ტოპლოუ, სლოვაკეთი ტორევეკია-პია, იტალია რესურსები ინტერნეტში ოფიციალური საიტი სქოლიო